CELEX: 32015R0045
Language: lv
Date: 2015-01-14 00:00:00
Title: Komisijas Regula (ES) 2015/45 ( 2015. gada 14. janvāris ), ar ko attiecībā uz inovatīvām tehnoloģijām CO 2 emisiju samazināšanai no vieglajiem komerciālajiem transportlīdzekļiem groza Eiropas Parlamenta un Padomes Direktīvu 2007/46/EK un Komisijas Regulu (EK) Nr. 692/2008  Dokuments attiecas uz EEZ

15.1.2015   
            
            
               LV
            
            
               Eiropas Savienības Oficiālais Vēstnesis
            
            
               L 9/1
            
         KOMISIJAS REGULA (ES) 2015/45
   (2015. gada 14. janvāris),
   ar ko attiecībā uz inovatīvām tehnoloģijām CO2 emisiju samazināšanai no vieglajiem komerciālajiem transportlīdzekļiem groza Eiropas Parlamenta un Padomes Direktīvu 2007/46/EK un Komisijas Regulu (EK) Nr. 692/2008
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2007. gada 20. jūnija Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (1) un jo īpaši tās 5. panta 3. punktu,
   ņemot vērā Eiropas Parlamenta un Padomes 2007. gada 5. septembra Direktīvu 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (2), un jo īpaši tās 39. panta 2. punktu,
   tā kā:
   
               (1)
            
            
               Eiropas Parlamenta un Padomes Regulā (ES) Nr. 510/2011 (3) ir noteikts, ka CO2 emisiju ietaupījumu, ko panāk, izmantojot inovatīvas tehnoloģijas, ņem vērā aprēķinot katra ražotāja vidējo īpatnējo CO2 emisiju. Detalizēti noteikumi inovatīvu tehnoloģiju CO2 emisiju samazināšanai no vieglajiem komerciālajiem transportlīdzekļiem apstiprināšanai un sertificēšanai ir izklāstīti Komisijas Īstenošanas regulā (ES) Nr. 427/2014 (4).
            
         
               (2)
            
            
               Lai katram ražotājam specifiskā CO2 emisijas mērķa aprēķinā ņemtu vērā CO2 emisiju ietaupījumu, ko panāk, izmantojot inovatīvas tehnoloģijas, un lai nodrošinātu atsevišķu transportlīdzekļu īpatnējo CO2 ietaupījumu efektīvu monitoringu, ar ekoinovācijām aprīkoti transportlīdzekļi būtu jāsertificē transportlīdzekļa tipa apstiprināšanas ietvaros, un saskaņā ar Īstenošanas regulas (ES) Nr. 427/2014 11. panta 2. punktu ietaupījumi būtu jānorāda atsevišķi gan tipa apstiprinājuma dokumentācijā, gan atbilstības sertifikātā saskaņā ar Direktīvu 2007/46/EK.
            
         
               (3)
            
            
               Tādēļ ir nepieciešams grozīt tipa apstiprināšanas procesā izmantotos dokumentus, lai pienācīgi atainotu ar ekoinovācijām saistīto informāciju.
            
         
               (4)
            
            
               Tipa apstiprināšanā izmantoto dokumentu grozīšanas mērķis, no vienas puses, ir nodrošināt apstiprināšanas iestādes ar atbilstošiem datiem tādu vieglo komerciālo transportlīdzekļu sertificēšanai, kas aprīkoti ar ekoinovācijām, un, no otras puses, iekļaut ar ekoinovācijām iegūtos CO2 ietaupījumus transportlīdzekļa konkrētā tipa, varianta vai versijas reprezentatīvajā informācijā.
            
         
               (5)
            
            
               Ar Komisijas Regulu (EK) Nr. 692/2008 (5) ir paredzēti administratīvie noteikumi par transportlīdzekļa atbilstības pārbaudi attiecībā uz CO2 emisijām un prasības attiecībā uz šādu transportlīdzekļu CO2 emisijas un degvielas patēriņa mērījumiem.
            
         
               (6)
            
            
               Tādēļ būtu attiecīgi jāgroza Direktīva 2007/46/EK un Regula (EK) Nr. 692/2008.
            
         
               (7)
            
            
               Būtu jāparedz pietiekams sagatavošanās laiks, lai ražotāji un valstu iestādes varētu pielāgot savas procedūras jaunajiem noteikumiem.
            
         
               (8)
            
            
               Pirms jauno noteikumu piemērošanas dienas ražotājiem būtu jādod iespēja brīvprātīgi pieteikties tādu CO2 emisiju ietaupījumu sertificēšanai, ko sniedz inovatīvu tehnoloģiju ieviešana.
            
         
               (9)
            
            
               Šajā regulā paredzētie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos,
            
         IR PIEŅĒMUSI ŠO REGULU.
   1. pants
   Direktīvas 2007/46/EK I un IX pielikumu groza saskaņā ar šīs regulas I pielikumu.
   2. pants
   Regulas (EK) Nr. 692/2008 I un XII pielikumu groza saskaņā ar šīs regulas II pielikumu.
   3. pants
   Sākot no šīs regulas spēka stāšanās dienas, valsts iestādes neatsaka EK tipa apstiprinājuma vai valsts tipa apstiprinājuma piešķiršanu transportlīdzekļu tipiem, kuri atbilst šai regulai.
   No 2016. gada 1. janvāra tipa apstiprinājumus transportlīdzekļiem, kas aprīkoti ar inovatīvām tehnoloģijām CO2 emisiju samazināšanai, piešķir atbilstoši Direktīvai 2007/46/EK un Regulai (EK) Nr. 692/2008, kas grozītas ar šo regulu.
   Vēlākais sākot ar 2016. gada 1. janvāri, ražotāji par visiem jauniem transportlīdzekļiem izsniedz atbilstības sertifikātus atbilstoši Direktīvai 2007/46/EK un Regulai (EK) Nr. 692/2008, kas grozītas ar šo regulu.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 14. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 171, 29.6.2007., 1. lpp.
   
   
      (2)  OV L 263, 9.10.2007., 1. lpp.
   
   
      (3)  Eiropas Parlamenta un Padomes 2011. gada 11. maija Regula (ES) Nr. 510/2011, ar ko, īstenojot daļu no Kopienas integrētās pieejas CO2 emisiju samazināšanai no vieglajiem kravas automobiļiem, nosaka emisijas standartus jauniem vieglajiem komerciālajiem transportlīdzekļiem (OV L 145, 31.5.2011., 1. lpp.).
   
      (4)  Komisijas 2014. gada 25. aprīļa Īstenošanas regula (ES) Nr. 427/2014, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem kravas automobiļiem saskaņā ar Eiropas Parlamenta un Padomes Regulu (ES) Nr. 510/2011 (OV L 125, 26.4.2014., 57. lpp.).
   
      (5)  Komisijas 2008. gada 18. jūlija Regula (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
   
      I PIELIKUMS
      Direktīvas 2007/46/EK I un IX pielikumu groza šādi:
      
                  1)
               
               
                  direktīvas I pielikuma 3.5.6. un 3.5.6.1. punktu aizvieto ar šādu:
                  
                              “3.5.6.
                           
                           
                              M1 transportlīdzekļiem – transportlīdzeklis aprīkots ar ekoinovāciju Regulas (EK) Nr. 443/2009 12. panta nozīmē vai N1 transportlīdzekļiem – Regulas (ES) Nr. 510/2011 12. panta nozīmē: ir/nav (1)
                           
                        
                              3.5.6.1.
                           
                           
                              M1 transportlīdzekļiem – Īstenošanas regulas (ES) Nr. 725/2011 5. pantā minētā atsauces transportlīdzekļa tips/variants/versija vai N1 transportlīdzekļiem – Īstenošanas regulas (ES) Nr. 427/2014 5. pantā minētā atsauces transportlīdzekļa tips/variants/versija (ja piemērojams):”
                           
                        ;
               
            
                  2)
               
               
                  IX pielikumu groza šādi:
                  
                              a)
                           
                           
                              EK atbilstības sertifikāta parauga I daļas 2. pusē “N1 kategorijas transportlīdzekļi (pabeigti transportlīdzekļi un vairākos posmos pabeigti transportlīdzekļi)” 49. punktam pievieno šādu 3., 3.1. un 3.2. punktu:
                              
                                          “3.
                                       
                                       
                                          Transportlīdzeklis aprīkots ar ekoinovāciju(-ām): ir/nav (1)
                                       
                                    
                                          3.1.
                                       
                                       
                                          Ekoinovācijas(-u) vispārējais kods (p1):
                                       
                                    
                                          3.2.
                                       
                                       
                                          Ar ekoinovāciju(-ām) panāktie kopējie CO2 emisijas ietaupījumi (p2) (sniegt informāciju par katru testēto standartdegvielu):”
                                       
                                    ;
                           
                        
                              b)
                           
                           
                              EK atbilstības sertifikāta parauga II daļas 2. pusē “N1 kategorijas transportlīdzekļi (nepabeigti transportlīdzekļi)” 49. punktam pievieno šādu 3., 3.1. un 3.2. punktu:
                              
                                          “3.
                                       
                                       
                                          Transportlīdzeklis aprīkots ar ekoinovāciju(-ām): ir/nav (1)
                                       
                                    
                                          3.1.
                                       
                                       
                                          Ekoinovācijas(-u) vispārējais kods (p1):
                                       
                                    
                                          3.2.
                                       
                                       
                                          Ar ekoinovāciju(-ām) panāktie kopējie CO2 emisijas ietaupījumi (p2) (sniegt informāciju par katru testēto standartdegvielu):”
                                       
                                    
                        
            
   
      II PIELIKUMS
      Regulas (EK) Nr. 692/2008 I un XII pielikumu groza šādi:
      
                  1)
               
               
                  regulas I pielikumu groza šādi:
                  
                              a)
                           
                           
                              pielikuma 4.3.5.1. punktu aizvieto ar šādu:
                              
                                          “4.3.5.1.
                                       
                                       
                                          Ja transportlīdzeklis ir aprīkots ar vienu vai vairākām ekoinovācijām, tad M1 transportlīdzekļiem – Regulas (EK) Nr. 443/2009 12. panta nozīmē un N1 transportlīdzekļiem – Regulas (ES) Nr. 510/2011 12. panta nozīmē ražošanas atbilstību attiecībā uz ekoinovācijām pierāda, veicot testus, kas noteikti Komisijas lēmumā(-os) par attiecīgās ekoinovācijas(-u) apstiprināšanu.”
                                       
                                    ;
                           
                        
                              b)
                           
                           
                              3. papildinājuma 3.5.6. un 3.5.6.1. punktu aizvieto ar šādu:
                              
                                          “3.5.6.
                                       
                                       
                                          M1 transportlīdzekļiem – transportlīdzeklis aprīkots ar ekoinovāciju Regulas (EK) Nr. 443/2009 12. panta nozīmē vai N1 transportlīdzekļiem – Regulas (ES) Nr. 510/2011 12. panta nozīmē: ir/nav (*)
                                       
                                    
                                          3.5.6.1.
                                       
                                       
                                          M1 transportlīdzekļiem – Īstenošanas regulas (ES) Nr. 725/2011 5. pantā minētā atsauces transportlīdzekļa tips/variants/versija vai N1 transportlīdzekļiem – Īstenošanas regulas (ES) Nr. 427/2014 5. pantā minētā atsauces transportlīdzekļa tips/variants/versija (**)”
                                       
                                    ;
                           
                        
            
                  2)
               
               
                  regulas XII pielikumu groza šādi:
                  
                              a)
                           
                           
                              pielikuma 4.1. un 4.2. punktu aizvieto ar šādu:
                              
                                          “4.1.
                                       
                                       
                                          M1 transportlīdzekļiem – saskaņā ar Īstenošanas regulas (ES) Nr. 725/2011 11. panta 1. punktu un N1 transportlīdzekļiem – saskaņā ar Īstenošanas regulas (ES) Nr. 427/2014 11. panta 1. punktu ražotājs, kas vēlas izmantot vidējo īpatnējo CO2 emisijas samazinājumu, kas panākts, izmantojot CO2 emisijas ietaupījumus no vienas vai vairākām ekoinovācijām, ar ko aprīkots transportlīdzeklis, iesniedz pieteikumu apstiprināšanas iestādei, lai saņemtu EK tipa apstiprinājuma sertifikātu ar ekoinovāciju aprīkotajam transportlīdzeklim.
                                       
                                    
                                          4.2.
                                       
                                       
                                          Transportlīdzekļu, kas aprīkoti ar ekoinovāciju, CO2 emisijas ietaupījumus tipa apstiprināšanas nolūkā nosaka, izmantojot procedūru un testēšanas metodiku, kas noteikta Komisijas lēmumā par ekoinovācijas apstiprināšanu saskaņā ar Īstenošanas regulas (ES) Nr. 725/2011 10. pantu (M1 transportlīdzekļiem) vai Īstenošanas regulas (ES) Nr. 427/2014 10. pantu (N1 transportlīdzekļiem).”
                                       
                                    ;
                           
                        
                              b)
                           
                           
                              4.4. punktu aizvieto ar šādu:
                              
                                          “4.4.
                                       
                                       
                                          Tipa apstiprinājumu nepiešķir, ja ekoinovāciju transportlīdzeklim nav vismaz 1 g CO2/km emisijas samazinājuma salīdzinājumā ar atsauces transportlīdzekli, kā definēts Īstenošanas regulas (ES) Nr. 725/2011 5. pantā (M1 transportlīdzekļiem) vai Īstenošanas regulas (ES) Nr. 427/2014 5. pantā (N1 transportlīdzekļiem).”